23:36 עוזי דן מדווח ממשחקי ידידות ברחבי העולם: ברזיל נותרה מושלמת בקדנציה השנייה של המאמן דונגה כשהביסה את טורקיה באיסטנבול 4–0. ניימאר כבש צמד והגיע ל־42 שערים בנבחרת. פנדל של לאו מסי השלים מהפך מול קרואטיה והעניק לארגנטינה ניצחון 2–1 בלונדון. קרלוס ולה ציין את חזרתו לנבחרת מקסיקו אחרי שלוש שנים עם שער מרהיב וצמד בניצחון 3–2 על הולנד, שממשיכה לאכזב בהדרכת חוס הידינק. בלגיה, שתארח ביום ראשון את וולס במסגרת הבית הישראלי, גברה על איסלנד 3–1.
22:43 הפועל ירושלים אולי מוליכה את הליגה הישראלית עם 0 בטור ההפסדים, אבל בכל הנוגע ליורוקאפ, המצב לא מדהים. לידיעה המלאה.
21:25 יו"ר מכבי תל אביב, שמעון מזרחי, הודיע אתמול לשחקני הקבוצה על מינויו של יוגב אוחיון לקפטן הקבוצה בעקבות פציעתו של גיא פניני.
20:08 פיפ"א פתחה את ההצבעה לשער השנה שלה, כשחשפה את עשרת השערים המתחרים על התואר.
19:42 דודי סלע (111 בעולם) גבר 3-6, 6-7 (3) על הבלגי קימר קופראנס (179) והעפיל לרבע גמר טורניר הצ'לנג'ר בהלסינקי (ע"ס 42,500 יורו), שם יתמודד מול הליטאי ריקרדאס בראנקיס (95). הפיני יארקו ניימינן (65), המדורג הבכיר בטורניר וחביב הקהל המקומי, הודח לאחר הפסד מפתיע לאסטוני יורגן זופ (285).
19:04 נבחרת הנוער של ישראל, בהדרכת אלי אוחנה, פתחה את קמפיין מוקדמות יורו 2015 עם ניצחון 1-2 על בולגריה. אור אינברום ומתן חוזז כבשו עבור המנצחים. המשחק הבא של הנבחרת יתקיים ביום שישי מול אוקראינה.
18:39 עוזי דן מדווח כי הפיזיותרפיסט של נבחרת בוסניה אמר כי אסמיר בגוביץ', שוער הנבחרת יהיה כנראה כשיר למשחק מול ישראל ביום ראשון.
17:59 מספר שבועות בלבד לאחר שפוטר מאימון סטנדאר ליאז', גיא לוזון מונה היום ליועץ המקצועי של בעלי המועדון הבלגי, רולן דושאטלה. מלבד ליאז', דושטאלה מחזיק בבעלות על צ'רלטון מליגת המשנה באנגליה, אלקורקון מהליגה השנייה בספרד וקבוצות נוספות בהונגריה וגרמניה.
17:56 תומאש ברדיך התאושש מהתבוסה לסטן ואברינקה עם ניצחון 3-6, 1-6 על מארין צ'יליץ' בגמר אליפות הסבב.
16:36 שופט העבר צבי שריר מת היום, והוא בן 71. שריר נמנה על בכירי השופטים בשנות ה-70' וה-80', אך יותר מכל הוא לאחר שאישר את השער השנוי במחלוקת של גילי לנדאו במשחק העונה בין הפועל תל אביב למכבי חיפה בעונת 1985/6.
15:21 עירוני קרית שמונה הפסידה 1-0 להפועל חיפה במשחק אימון משער של הישאם כיוואן.
13:30 מליאת הכנסת אישרה בקריאה טרומית את הצעת חוק איסור אלימות בספורט של חבר הכנסת יואל רזבוזוב, והצעה דומה של חברת הכנסת גילה גמליאל. לפי ההצעה, מי שביצע עבירות מסוימות בנסיבות מחמירות דינו מאסר של עשר שנים, או כפל העונש הקבוע לעבירה, לפי העונש הקל יותר. עוד הוצע כי עבירות בנסיבות מחמירות יהיו כאשר ביצוע העבירה נעשה בקשר לאירוע ספורט, במהלך אירוע ספורט או בסמוך לו, או כאשר מבצע העבירה או מי שהעבירה נעשתה כלפי היה בדרכו לאירוע ספורט או ממנו.
12:20 הפועל ת"א תחנוך את אולמה החדש במתחם הדרייב-אין מול הפועל ירושלים במחזור ה-14. המאורע יתרחש ב-4 בינואר 2015, בדיוק 80 שנה מיום הקמת המועדון. קיים סיכוי כי האולם, המכיל 3,400 מושבים, יהיה מוכן בזמן קודם לכן, למשחק הגביע מול נס ציונה ב-24 דצמבר.